извадката трябва да представлява най-малко 3 % от сумите, обхванати от помощта за всяко действие.
 5. Чрез дерогация от член 16, параграф 2 и член 22 от Регламент за изпълнение (ЕС) No 180/2014, когато поради въведените във връзка с пандемията от COVID-19 мерки държавите членки не са в състояние да извършват проверки на място по отношение на специфичните мерки в полза на най-отдалечените региони в съответствие с правилата, определени в посочените разпоредби за 2021 г., държавите членки могат да решат:
 а)
 да заменят проверките на място с използването на нови технологии, включително геомаркирани снимки, снимки с посочена дата, доклади от наблюдение с дронове с посочени дати, видеоконференции с бенефициерите или всякакви имащи отношение документни доказателства, които биха могли да бъдат от помощ при проверката на правилното изпълнение на мерките;
 б)
 да извършват тези проверки по всяко време на годината, доколкото те продължават да дават възможност за проверка на условията за допустимост, включително след извършване на окончателното плащане.
 6. Чрез дерогация от член 59, параграф 5 от Регламент (ЕС) No 1306/2013 държавите членки могат да решат да отложат увеличението на броя на проверките, което е трябвало да бъде приложено през референтната 2021 година за схемите за помощ и мерките за подпомагане, посочени в параграфи 1—5 от настоящия член, и да го заменят със съответно увеличение по отношение на референтната 2022 година.
 РАЗДЕЛ 2
 Дерогации от Регламент за изпълнение (ЕС) No 181/2014
 Член 6
 1. Чрез дерогация от член 13, параграф 2 от Регламент за изпълнение (ЕС) No 181/2014, когато поради мерките, предприети във връзка с пандемията от COVID-19, Гърция не е в състояние да извършва физически проверки в съответствие с правилата в посочената разпоредба, през 2021 г. Гърция може да реши да организира физически проверки в съответствие с правилата по параграф 2 от настоящия член.
 2. Физическите проверки, извършвани на малките острови в Егейско море при въвеждане на селскостопански продукти, включват представителна извадка в размер на най-малко 3 % от сертификатите, представяни в съответствие с член 7 от Регламент за изпълнение (ЕС) No 181/2014. Физическите проверки, осъществявани на малките острови в Егейско море при износа или експедицията, предвидени в раздел 3 от посочения регламент, включват представителна извадка в размер на най-малко 3 % от операциите, въз основа на профилите на риска, изготвени от Гърция.
 3. Чрез дерогация от член 20 от Регламент за изпълнение (ЕС) No 181/2014, когато поради мерките, предприети във връзка с пандемията от COVID-19, Гърция не е в състояние да извършва проверки на място в съответствие с правилата в посочения член, през 2021 г. Гърция може да реши да организира проверки на място в съответствие с правилата по параграф 4 от настоящия член.
 4. Въз основа на анализ на риска в съответствие с член 22, параграф 1 от Регламент за изпълнение (ЕС) No 181/2014 компетентните органи извършват проверки на място върху извадка от най-малко 3 % от заявленията за помощ по отношение на всяко действие. Освен това извадката трябва да представлява най-малко 3 % от сумите, обхванати от помощта за всяко действие.
 5. Чрез дерогация от член 13,